สอบถามค่ะ ถูกแมวกัดมาก่อนเมื่อกลางปีที่แล้วได้รับวัคซีนครบ แต่นึกขึ้นได้ว่าก่อนหน้านั้น3-4เดือนก่อนถูกกัดและฉีดวัคซีน ถูกแมวข่วนที่นิ้วถึงสองครั้งไม่ได้รับการฉีดวัคซีน ได้รับเพียงยาฆ่าเชื้อมากินและฉีดบาดทะยัก โดยครั้งแรกกินยาไม่ครบด้วย ครั้งที่สองกินครบ อยากทราบว่าถึงตอนนี้เรามีโอกาสติดเชื้อพิษสุนัขบ้าอยู่มั้ย และถ้าเกิดว่าเราได้รับเชื้อมาตั้งแต่ที่ถูกข่วนครั้งแรก การได้รับวัคซีนจากที่ถูกกัดจะสามารถป้องโรคได้อยู่มั้ย เพราะอ่านมาว่าระยะฟักตัวของโรคบางครั้งนานเป็นปีถึงแสดงอาการ และถ้าเกิดการฟักตัวแล้วการฉีดยาจะไม่เป็นผล เลยมีความกังวลมากๆ เครียดมาก ค่ะ มีบางครั้งที่ถูกกัดหรือข่วนเป็นแผลเล็กน้อยแต่ก็ไม่ได้ไปหา แต่ช่วงหลังๆปัจุบันมานี้ไปฉีดกระตุ้นทุกครั้งที่โดน (ถ้าเชื้อเข้าไปในร่างกายเราแล้วหรือมีการฟักตัวของโรคแล้วแต่เรายังไม่แสดงอาการ การฉีดวัคซีนในทุกๆครั้งที่ผ่านมาจะได้ผลหรือไม่ ยังสามารถป้องกันได้มั้ย )
สวัสดีค่ะ แม้ระยะฟักตัวของโรคพิษสุนัขบ้าสามารถพบได้ตั้งแต่ 4 วันจนถึง 4 ปี แต่โดยส่วนใหญ่จะอยู่ในช่วงสัปดาห์ที่ 3 ถึง 4 เดือนดังนั้นหากได้ฉีดวัคซีนพิษสุนัขบ้าก่อนที่จะเกิดอาการ วัคซีนก็สามารถที่จะช่วยป้องกันการเป็นโรคพิษสุนัขบ้าได้ค่ะและหลังจากที่ฉีดครบตามกำหนดอย่างน้อย 3 เข็มแล้ว ระดับของภูมิคุ้มกันก็จะยังคงมีอยู่ในร่างกายไปได้นานหลายสิบปี ดังนั้นเมื่อโดนสัตว์กัด ข่วน หรือเลียตา เลียปาก เลียแผลอีก ก็เพียงแค่ฉีดวัคซีนกระตุ้น ก็เพียงพอต่อการป้องกันการเกิดโรคค่ะ